EL Επίσημη Εφημερίδα της Ευρωπαϊκής Ένωσης C 41/18

Αίτηση έγκρισης τροποποίησης ήσσονος σημασίας κατά την έννοια του άρθρου 53 παράγραφος 2 δεύτερο εδάφιο του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2017/C 41/09)

Η Ευρωπαϊκή Επιτροπή ενέκρινε την παρούσα τροποποίηση ήσσονος σημασίας κατά την έννοια του άρθρου 6 παράγραφος 2 τρίτο εδάφιο του κατ’ εξουσιοδότηση κανονισμού (ΕΕ) αριθ. 664/2014 της Επιτροπής (1).

ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΗΣΣΟΝΟΣ ΣΗΜΑΣΙΑΣ

Αίτηση έγκρισης τροποποίησης ήσσονος σημασίας κατά την έννοια του άρθρου 53 παράγραφος 2 δεύτερο εδάφιο του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (2).

«KRANJSKA KLOBASA»

Αριθ. ΕΕ: PGI-SI-0764-AM01 — 6.7.2016

ΠΟΠ ( ) ΠΓΕ ( X ) ΕΠΙΠ ( )

1. Αιτούσα ομάδα και έννομο συμφέρον

GIZ Kranjska klobasa

Διεύθυνση: Dimičeva ulica 9 1000 Ljubljana ΣΛΟΒΕΝΙΑ Τηλ. +386 15659240 Email: giz.mi@siol.net

Η GIZ, η αιτούσα ομάδα που έχει έννομο συμφέρον στην παραγωγή του «Kranjska klobasa», είναι ο συνεταιρισμός παραγωγών του «Kranjska klobasa» που υπέβαλε την αίτηση καταχώρισης του «Kranjska klobasa» και έχει επομένως έννομο συμφέρον στην υποβολή αίτησης τροποποίησης.

2. Κράτος μέλος ή τρίτη χώρα

Σλοβενία

3. Κεφάλαιο των προδιαγραφών προϊόντος που αφορά(-ούν) η (οι) τροποποίηση(-εις)

— ☐ Περιγραφή του προϊόντος — ☐ Απόδειξη της καταγωγής — ☐ Μέθοδος παραγωγής — ☐ Δεσμός — ☒ Επισήμανση — ☐ Άλλο [να προσδιοριστεί]

4. Τύπος τροποποίησης(-εων)

— ☐ Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, και η οποία δεν απαιτεί τροποποίηση του δημοσιευμένου ενιαίου εγγράφου. — ☒ Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, και η οποία δεν απαιτεί τροποποίηση του δημοσιευμένου ενιαίου εγγράφου. — ☐ Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, για την οποία δεν έχει δημοσιευθεί ενιαίο έγγραφο (ή ισοδύναμο έγγραφο). — ☐ Τροποποίηση των προδιαγραφών προϊόντος καταχωρισμένης ΕΠΙΠ η οποία μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τέταρτο εδάφιο του κανονισμού (ΕΕ) αριθ. 1151/2012.

5. Τροποποιήσεις

Σύμφωνα με το δεύτερο σημείο του κεφαλαίου 3.6 «Ειδικοί κανόνες για την επισήμανση», το «Kranjska klobasa» πρέπει να φέρει τον λογότυπο «Kranjska klobasa», τον λογότυπο του παραγωγού και τα αντίστοιχα ενωσιακά και εθνικά σύμβολα ποιότητας. Στο εν λόγω σημείο αναφέρεται επίσης ότι στο πιστοποιητικό παραγωγής του προϊόντος «Kranjska klobasa» τα προϊόντα πρέπει να επισημαίνονται με τον λογότυπο του «Kranjska klobasa», ανεξαρτήτως του εάν οι παραγωγοί τους είναι μέλη της εμπορικής ένωσης παραγωγών (GIZ) του «Kranjska klobasa».

Προτείνουμε την απαλοιφή των απαιτήσεων για την επισήμανση του προϊόντος με το εθνικό σύμβολο ποιότητας και με τον λογότυπο «Kranjska klobasa», που ισχύουν για όλους τους παραγωγούς του «Kranjska klobasa», ανεξαρτήτως του εάν είναι μέλη της εμπορικής ένωσης παραγωγών (GIZ) του «Kranjska klobasa».

Ο λόγος που προτείνεται η απαλοιφή της απαίτησης για την επισήμανση του προϊόντος με το εθνικό σύμβολο ποιότητας είναι ότι τέτοια υποχρέωση δεν προβλέπεται ούτε και από την εθνική νομοθεσία. Το μόνο σύμβολο που πρέπει να χρησιμοποιείται από τους παραγωγούς στην επισήμανση του «Kranjska klobasa» είναι το ενωσιακό σύμβολο· το εθνικό σύμβολο ποιότητας είναι προαιρετικό.

Ο λογότυπος «Kranjska klobasa» παραπέμπει στον λογότυπο που φέρει το σλόγκαν «Kranjska klobasa – zašpiljeno dobra od 1896», που ανήκει στην GIZ Kranjska klobasa. Η συμμετοχή στην GIZ Kranjska klobasa δεν είναι υποχρεωτική· ως εκ τούτου, τα μη μέλη δεν θα πρέπει να υποχρεούνται να χρησιμοποιούν τον λογότυπό της. Κατά την επισήμανση των δικών τους προϊόντων «Kranjska klobasa», οι παραγωγοί που δεν είναι μέλη της GIZ Kranjska klobasa πρέπει να χρησιμοποιούν την προστατευόμενη ονομασία, τον δικό τους λογότυπο και το ενωσιακό σύμβολο. Σε περίπτωση που επιθυμούν να χρησιμοποιήσουν και τον προαναφερθέντα λογότυπο της GIZ, μπορούν να τον λαμβάνουν από την GIZ Kranjska klobasa.

6. Επικαιροποιημένες προδιαγραφές προϊόντος (μόνο για τις ΠΟΠ και τις ΠΓΕ)

—

ΕΝΙΑΙΟ ΕΓΓΡΑΦΟ

«KRANJSKA KLOBASA»

ΕΕ: PGI-SI-0764-AM01 — 6.7.2016

ΠΟΠ ( ) ΠΓΕ ( X )

1. Όνομα(-τα)

«Kranjska klobasa»

2. Κράτος μέλος ή τρίτη χώρα

Σλοβενία

3. Περιγραφή του γεωργικού προϊόντος ή τροφίμου

3.1. Τύπος προϊόντος

Κλάση 1.2 Προϊόντα κρέατος (μαγειρευτά, παστά, καπνιστά κ.λπ.)

3.2. Περιγραφή του προϊόντος για το οποίο ισχύει η ονομασία στο σημείο 1

Το προϊόν «Kranjska klobasa» είναι ένα ημίξηρο παστεριωμένο λουκάνικο από χοιρινό κρέας κατηγορίας I και II που έχει υποβληθεί σε χονδρή άλεση (λαιμός, ωμοπλάτη, μηρός) και από χοιρινό λίπος (ωμοπλάτη). Η γέμιση κρέατος των λουκάνικων «Kranjska klobasa» αλατίζεται με νιτρώδες άλας, καρυκεύεται με σκόρδο και πιπέρι και τοποθετείται σε λεπτό έντερο χοίρου το οποίο κλείνεται στα άκρα με ξύλινο πείρο με τρόπο ώστε να σχηματίζεται ένα ζευγάρι λουκάνικων. Τα λουκάνικα υποκαπνίζονται εν θερμώ και παστεριώνονται.

Καταναλώνονται ζεστά, μετά από εμβάπτιση σε θερμό νερό, καθώς με τον τρόπο αυτό αποκτούν τα οργανοληπτικά χαρακτηριστικά τους και την υψηλή γαστρονομική αξία τους. Στην επιφάνεια, το λουκάνικο έχει καστανοκόκκινο χρώμα και αναδίδει ένα ελαφρύ άρωμα καπνιστού· στην τομή, το κρέας έχει ροδοκόκκινο χρώμα και το λίπος είναι υπόλευκο και σφικτό· η υφή του είναι πυκνή, τραγανή και χυμώδης, το άρωμα έντονο και τυπικό του καπνιστού, αλατισμένου και καρυκευμένου χοιρινού κρέατος.

Η χημική σύσταση του λουκάνικου πριν ξαναζεσταθεί είναι η ακόλουθη:

— ολικές πρωτεΐνες: ελάχιστο 17 % — λίπη μέγιστο 29 %

3.3. Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)

Η πρώτη ύλη είναι χοιρινό κρέας και λίπος.

3.4. Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

Η παραγωγή του προϊόντος «Kranjska klobasa» (επιλογή και άλεση του κρέατος και του λίπους, παρασκευή της γέμισης, ανάμειξη της γέμισης, πλήρωση του περιβλήματος, ξήρανση, θερμική επεξεργασία με θερμό υποκαπνισμό, έλεγχος της διαδικασίας παρασκευής και επισήμανση) πρέπει να εκτελείται εντός της οριοθετημένης γεωγραφικής περιοχής.

3.5. Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία

—

3.6. Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία

Κάθε «Kranjska klobasa» πρέπει να επισημαίνεται με ομοιόμορφο τρόπο:

— κάθε τεμάχιο (ζευγάρι): με αυτοκόλλητη ταινία ομοιόμορφου σχήματος,

— κάθε συσκευασμένο προϊόν: με ετικέτα.

Η προστατευόμενη ένδειξη «Kranjska klobasa» περιλαμβάνει:

— την προστατευόμενη ονομασία,

— τον λογότυπο του παραγωγού,

— το αντίστοιχο ενωσιακό σύμβολο.

4. Συνοπτική οριοθέτηση της γεωγραφικής περιοχής

Η παραγωγή του προϊόντος «Kranjska klobasa» εκτελείται εντός της γεωγραφικής περιοχής της Σλοβενίας που οριοθετείται από τις Άλπεις και την αδριατική ακτογραμμή, στα δυτικά από τη συνοριακή γραμμή με την Ιταλία, στα βόρεια από τη συνοριακή γραμμή με την Αυστρία, στα νότια από τη συνοριακή γραμμή με την Κροατία και στα ανατολικά από τη συνοριακή γραμμή με την Ουγγαρία περνώντας από τη λεκάνη τηε Παννονίας. Κατά την περίοδο της Αγίας Ρωμαϊκής Αυτοκρατορίας και, αργότερα, της αυστροουγγρικής μοναρχίας, η περιοχή που ονομαζόταν «Kranjska» ήταν η μόνη περιοχή που ήταν εξολοκλήρου σλοβενική.

Γι’ αυτό, ο όρος «Kranjec» (κάτοικος της Kranjska) χρησιμοποιούνταν κάποτε ως συνώνυμο του «Σλοβένος» και χρησιμοποιείται ακόμη στην καθομιλουμένη για τον χαρακτηρισμό ενός τμήματος του πληθυσμού της Σλοβενίας. Στη Σλοβενία, τα επίθετα «kranjski», «kranjska» (ο προερχόμενος από την Kranjska) χρησιμοποιούνται ακόμα και σήμερα σε μεγάλο αριθμό άλλων εκφράσεων και ονομασιών.

Το όνομα «Kranjska» προέρχεται από τη σλοβενική λέξη «krajina», που σήμαινε «περιοχή» (η πρώτη γραπτή μαρτυρία ανάγεται στο 973 υπό τη λαϊκή μορφή «Creina» δηλαδή «Carniola»). Μετά τον 13ο αιώνα, επικράτησε η σλοβενική μορφή «Kranjska» (στα γερμανικά «Krain» και «Krainburg»). Το 1002, η περιοχή Kranjska έγινε αυτόνομη κομητεία μεταξύ άλλων γειτονικών κομητειών. Διοικητικά, ανήκε στην Αγία Ρωμαϊκή Αυτοκρατορία. Τον 14ο αιώνα, το μεγαλύτερο τμήμα του σημερινού εδάφους της Σλοβενίας πέρασε στην κυριότητα των Αψβούργων. Το σλοβενικό έδαφος υποδιαιρέθηκε στις ακόλουθες περιοχές: Kranjska (Καρνιόλα), Trst (Τεργέστη), Istra (Ίστρια), Goriška (Γκορίτσια), Koroška (Καρίνθια) και Štajerska (Στύρια). Κατά την πτώση της αυστροουγγρικής αυτοκρατορίας, το 1918, η Kranjska έπαψε να υφίσταται ως χωριστή οντότητα. Η Σλοβενία είναι ένα σχετικά νέο κράτος, το οποίο ανεξαρτητοποιήθηκε μόλις το 1991, κατά τη διάσπαση της Ομοσπονδιακής Σοσιαλιστικής Δημοκρατίας της Γιουγκοσλαβίας. Η σημερινή Δημοκρατία της Σλοβενίας είναι επομένως η «εδαφική κληρονόμος» της παλαιότερης περιοχής της Kranjska, καθώς περιλαμβάνει ολόκληρη την περιοχή όπου βρισκόταν κάποτε η Kranjska.

5. Δεσμός με τη γεωγραφική περιοχή

Ο ορισμός της γεωγραφικής περιοχής συνδέεται άμεσα με την ιστορία του προϊόντος «Kranjska klobasa».

Οι φυσικές συνθήκες της παραγωγής τροφίμων, καθώς και το κλίμα, άσκησαν καθοριστική επιρροή στην ανάπτυξη της χαρακτηριστικής γαστρονομικής κουλτούρας, σε ένα πλαίσιο όπου το επικρατέστερο μοντέλο ήταν η γεωργία αυτοσυντήρησης. Σε έδαφος με πολυσύνθετο ανάγλυφο αποτελούμενο από λόφους, κοιλάδες, λεκάνες και πεδιάδες, οι κάτοικοι κατόρθωσαν να διατηρήσουν καλλιεργήσιμες εκτάσεις για την παραγωγή χορτονομής προοριζόμενης για τη διατροφή των χοίρων. Απόρροια της χοιροτροφίας ήταν η παραγωγή αλλαντικών. Οι πρώτες μαρτυρίες σχετικά με την παρασκευή των αλλαντικών, συμπεριλαμβανομένων των λουκάνικων, χρονολογούνται από πολύ παλιά, όπως φαίνεται στις εξαιρετικές μεσαιωνικές νωπογραφίες και σε αναπαραστάσεις που περιέχονται σε έγγραφα αρχείου (για παράδειγμα, ένα μήνυμα του 17ου αιώνα γραμμένο στη σλοβενική γλώσσα, το οποίο διαβιβάστηκε από τον οικονόμο του πύργου του Vrbovec στον κύριό του). Σε κάθε περίπτωση, όλες αυτές οι μαρτυρίες αναφέρονται σε αλλαντικά και λουκάνικα. Ένα από τα τυπικά προϊόντα ήταν ένα ημίξηρο λουκάνικο το οποίο, χάρη στην τεχνογνωσία και τις γνώσεις των ανθρώπων της περιοχής όπου γεννήθηκε και του ιδιαίτερου χαρακτηριστικού του που το καθιστούσε αναγνωρίσιμο (της γεύσης του), στις αρχές του 19ου αιώνα, την εποχή της αυστροουγγρικής αυτοκρατορίας, έγινε γνωστό με την ονομασία «Kranjska klobasa».

Η φήμη του προϊόντος «Kranjska klobasa» ανάγεται στην εποχή της αυστροουγγρικής μοναρχίας, που περιλάμβανε πολλούς λαούς. Το λουκάνικο «Kranjska klobasa» ανήκει αναμφίβολα στα πιο πρωτότυπα και παγκοσμίως γνωστά σλοβενικά προϊόντα με βάση το κρέας, όπως άλλωστε διαπιστώνεται με έρευνα στο Διαδίκτυο, όπου το προϊόν «Kranjska klobasa» αναφέρεται στην πλειονότητα των περιπτώσεων ως αυθεντικό σλοβένικο προϊόν. Το προϊόν «Kranjska klobasa» αναφέρεται επίσης σε πρόσφατα εξειδικευμένα κείμενα (βλέπε «Meat products handbook», Gerhard Feiner, CRC Press, 2006· http://en.wikipedia.org/wiki/Kransky), όπου παρουσιάζεται ως τυπικό λουκάνικο της Σλοβενίας του τύπου χωρίς ζύμωση.

Οι ιδιότητες του προϊόντος «Kranjska klobasa» οφείλονται στην τεχνογνωσία και τις γνώσεις των κατοίκων της σημερινής επικράτειας της Σλοβενίας που αποτελούσε την αυστροουγγρική βασιλική περιοχή «Kranjska». Η ποιότητα του «Kranjska klobasa» καθοριζόταν επίσης από τη χρήση εκλεκτών τεμαχίων κρέατος και τη συστηματική χρήση θαλασσινού αλατιού, μόνιμου, ή και στρατηγικού, ανταγωνιστή του ορυκτού άλατος στο έδαφος της παλιάς Kranjska (Bogataj, The Food and Cooking of Slovenia, Annes Publishing, London, 2008).

Οι παλαιότερες οδηγίες σχετικά με την παρασκευή του «Kranjska klobasa» (υπό αυτή την ονομασία) βρίσκονται σε δύο βιβλία μαγειρικής: στο Süddeutsche Küche της Katharina Prato (1896) και στην έκτη έκδοση του Slovenska kuharica της Felicita Kalinšek (1912). Ακόμα και αν δεν υπάρχουν πραγματικά συνταγές της Katharina Prato σχετικά με την παρασκευή του «Kranjska klobasa», η αναφορά της σε αυτή την ποικιλία λουκάνικων είναι πιθανότατα μία από τις παλαιότερες γραπτές αναφορές σε αυτόν τον τύπο λουκάνικου (1896). Στο βιβλίο της Slovenska kuharica (1912), η Felicita Kalinšek έδωσε οδηγίες για την παρασκευή του «Kranjska klobasa».

Υπάρχουν στη Σλοβενία πολυάριθμες μαρτυρίες, κυρίως προφορικές, για το «Kranjska klobasa», τους τόπους παραγωγής του και τη φήμη του που το διακρίνει από τις άλλες τοπικές ποικιλίες λουκάνικων. Πολυάριθμες είναι επίσης οι λαϊκές εικασίες για την ακριβή προέλευση του λουκάνικου «Kranjska klobasa» και για τον τόπο όπου παρασκευάστηκε για πρώτη φορά. Συχνή αναφορά γίνεται στο χωριό Trzin, που βρίσκεται μεταξύ Ljubljana και Kamnik, όπου φαίνεται ότι, ήδη τον 19ο αιώνα, πολυάριθμοι κρεοπώλες τροφοδοτούσαν τις αγορές με λουκάνικα της «Kranjska klobasa», τα οποία μπορούσε να βρει κανείς ακόμα και στη Βιέννη. Ορισμένες προφορικές πηγές αναφέρουν ότι αυτό το λουκάνικο έλαβε το όνομά του στην πόλη Kranj, ενώ άλλες ότι παραγόταν σε όλες τις μεγάλες πόλεις και τις αγορές της περιοχής Kranjska την εποχή εκείνη. Αναφέρουν επίσης ότι ο αυτοκράτορας Φραγκίσκος Ιωσήφ, ενώ ταξίδευε με άμαξα από τη Βιέννη προς την Τεργέστη, σταμάτησε στο χωριό του Naklo pri Kranju, στο διάσημο πανδοχείο-σταθμό Marinšek, στον εθνικό δρόμο. Επιθυμούσε να γευματίσει και ρώτησε τον πανδοχέα τι προσέφερε. «Έχουμε μόνον απλά σπιτικά λουκάνικα και τίποτε άλλο», απάντησε ο πανδοχέας. Ο αυτοκράτορας παρήγγειλε ένα λουκάνικο και, μόλις το γεύτηκε, αναφώνησε ενθουσιασμένος: «Μα δεν είναι απλά λουκάνικα, είναι λουκάνικα της Kranjska!».

Η γαστρονομική ιδιαιτερότητα των περιοχών της Σλοβενίας είναι ότι παντού παράγονται και πωλούνται λουκάνικα «Kranjska klobasa», γεγονός που αποδεικνύει ότι το εν λόγω προϊόν είναι μέρος της κληρονομιάς ολόκληρης της σλοβενικής επικράτειας. Η αναγνωρισιμότητα του «Kranjska klobasa» αντανακλάται επίσης στην τυπική σπεσιαλιτέ της Σλοβενίας, το ξινολάχανο (σουκρούτ) με «Kranjska klobasa».

Η ακτινοβολία του «Kranjska klobasa» έχει ξεπεράσει τα σύνορα, όπως πιστοποιούν οι μεταφράσεις της ονομασίας του στις διάφορες γλώσσες της παλαιάς αυστροουγγρικής αυτοκρατορίας (J. de Moor & N. de Rooj, ed., European Cookery, Tradition & Innovation, Ουτρέχτη, 2004).

Από το 2003 διοργανώνεται στη Σλοβενία φεστιβάλ «Kranjska klobasa», καθώς και διαγωνισμός για το καλύτερο «Kranjska klobasa».

Παραπομπή στη δημοσίευση των προδιαγραφών

(άρθρο 6 παράγραφος 1 δεύτερο εδάφιο του παρόντος κανονισμού)

http://www.mkgp.gov.si/fileadmin/mkgp.gov.si/pageuploads/podrocja/Kmetijstvo/zascita_kmetijskih_pridelkov_zivil/KK_spec_F.pdf

(1) ΕΕ L 179 της 19.6.2014, σ. 17.

(2) ΕΕ L 343 της 14.12.2012, σ. 1.